stanford-oval/wikipedia huggingface dataset:
שבתאי ג'אין
הערות שוליים

↑  ריאיון עם ריקרדו ג'אין,2017
↑  (Zachary Baker (2001
↑  פרדרג פאלאבסטרה
↑  יצחק ברקוביץ'(1975) ע' 52
↑  Cristina Toma Cahal Grande și slujitorii ei p.156 Revista de istorie a evreilor din România Serie nouă Nr.1 (16-17) 2016
↑  אצל Cristina Toma צוין שנולד ב-1878 ושלמד באדירנה, אבל מכיוון שנולד ב-1888 יותר סביר שהיה תלמידו של אברהם דאנון באיסטנבול
↑  בריאיון לעיתון הקובאני אל מונדו, 1928. בטעות מצוינת סרייבו בבוסניה כמקום הולדתו.
↑  ריאיון עם ריקרדו ג'אין, 2017
↑  ג'ני לבל -(2006) ע'177.
↑  פרדרג פאלאבסטרה -ibidem
↑  ג'ני לבל -שם
↑  בריאיון ל"אל מונדו".1928
↑  דימוי 11/1996- ע' 22-30- מצוטט בג'ני לבל (2006) ע'399
↑  ריאיון עם ריקרדו ג'אין
↑  Centropa רחל חנין עזיאל - מפי אברהם סדקריו- הערה 5
↑  רחל חנין עזיאל - ריאיון עם רוזה קמחי מרץ 2005 סקופיה,centopa הערה
↑  אתר על הקהילות הספרדיות בארגנטינה(הקישור אינו פעיל, 13.9.2021)
↑  Corrientes-Historico: Presencia judia en Corrientes y participación política
↑  Adriana Brodski עמ' 38-39
↑  על יהודי מונסטיר באראוקניה והרב ג'אין
↑  תולדות בית העלמין של טמוקו כולל החלקה היהודית בו - בספרדית
↑  אזכור ביקורו של הרב בספרד - בתוך כרונולוגיה של חיי רפאל קנסינוס אסנס, בספרדית
↑  Cristina Toma ע' 156
↑  מקור באתר "היברו בוקס(הקישור אינו פעיל, 13.9.2021)
↑  {1990 V.Mirelman הערה 132
↑  (Teşu Solomovici (2007 -כרך א ע' 100. נבחר ב-1930 בראש הקהילה הספרדית של בוקרשט ורומניה
↑  האתר של שמואל סלוניקו "לימודים ספרדים" עם רשימה אל שלמה של רבנים ספרדים של בוקרשט
1 2  Cristina Toma עמ' 156
↑  ההיסטוריון איציק קרא על העדה הספרדית ברומניה
↑  Cristina Toma - ציטוט ממכתב של הרב ג'אין לראול סיניול, עמ' 157
↑  Cristina Toma ע' 157
↑  מתוך דו"ח ועדת החקירה של אירועי השואה ברומניה 2004,ברומנית
↑  ראה ידיעה קצרה בעיתון "פאלאברה ישראליטה" מצ'ילה באוקטובר 2009(הקישור אינו פעיל, 13.9.2021)
↑  קורות חייו של מיגל אנחל ריברה גוסאלס באתר ספרית הקונגרס הלאומי של צ'ילה
↑  אתר חדשות "אספרד" על חיי היהודים הספרדים בארגנטינה(הקישור אינו פעיל, 13.9.2021)
↑  אתר על הקהילה הספרדית של הרובע וייה קרספו בבואנוס איירס
↑  יצחק בקרוביץ (1975) - ע' 52
↑  ריקרדו ג'אין באתר לימודים ספרדים(הקישור אינו פעיל, 13.9.2021)
↑  J.Hasan, et al - Sefardies ...2008 ע' 433
↑  אתר מרכז לחקר ולהפצה של התרבות היהודית ספרדית בארגנטינה(הקישור אינו פעיל, 13.9.2021)
↑  I.Hasan et al Sefardies ע' 459
↑  ציטוטים במאמר של מוחסין ריזוביץ על הספרות היהודית בבוסנה - הרצגובינה בין מלחמות העולם
↑  פרדרג פאלאבסטרה -ibidem
↑  הספרות היהודית ספרדית(הקישור אינו פעיל, 13.9.2021)
↑  כתבה באתר יהודי בספרד(הקישור אינו פעיל, 13.9.2021)
↑  כתב בעת "ספראיירס" מס.55, 2006 נובמבר ע' 8, על כרונולוגיית הקהילה היהודית -ספרדית בטוקומן(הקישור אינו פעיל, 13.9.2021)
↑  http://qcpages.qc.cuny.edu/lajsa/lajsaProgram.pdf
↑  ג'ני לבל (2006) - ע'178
| --- | --- |
בקרת זהויות :  NLI: 987007298979405171  VIAF: 100886793   WorldCat (עם VIAF): 100886793 
מנורה בככר היתומים בעיר חאאן לזכר המגורשים היהודים וצאצאיהם, 2006
שושו

| --- | --- |

 
 מאכלים
 סוג:  מגדנאות 
 מוצא:  ספרד 
 מרכיבים עיקריים:  קרם 
 
שוּשוּ (בקטלאנית: Xuixo או Xuxu; בספרדית: Susu) הוא מאפה מסוג המאפים הווינאיים מהעיר ז'ירונה בקטלוניה, ספרד. זהו מאפה גלילי מטוגן בשמן עמוק מצופה סוכר וממולא בקרמה קטלנה.
נהוג לאכול את המאפה לארוחת בוקר או לשעת תה, הוא זוכה לכבוד כ-Producte de la Terra (תוצרת הארץ) על ידי משרד החקלאות, החוואות והדיג של ז'נרליטט דה קטלוניה.
שושו חתוך פתוח
ההנחה היא שמקורו של מאפה זה בשנות ה-20 של ג'ירונה בקונדיטוריה שהייתה בבעלותה של אמילי פואיג ברחוב קורט ריאל. קונדיטוריה צרפתית הציגה לפואיג הכנת מאפה במילוי קרם וזה נתן לה את ההשראה ליצור את השושו.
המאפה פופולרי מאוד לא רק בג'ירונה, אלא התקבל גם באזורים שמסביב וניתן למצוא אותו גם בטרגונה, קאסטיון דה לה פלאנה ובוולנסיה.
במחצית השנייה של המאה ה-20 זה היה אחד המוצרים המבוקשים ביותר ב-Xurreries (קונדיטוריות בקטלאנית, בספרדית: churrerías) וכיום הוא ממוסחר על ידי מותג ממתקים שמוכר אותם לא כמו הרגילים אלא עם ציפוי שוקולד.
האגדה

על פי אגדה בג'ירונה יש לזקוף את המצאת השושו ל-el Tarlà, אדם מאוד סימפתי שנוכח מאוד באגדות של אזור זה. האקרובט הזה שאירח את האזרחים בהסגר בזמן מגפה, התאהב בבתו של קונדיטור. פעם אחת כשביקר את נערתו האהובה הופיע אביה והוא התחבא בשק קמח. לרוע המזל התעטש (שנשמע כמו שו-שו) והתגלה. לפני שהקונדיטור הספיק לכעוס הוא הבטיח להתחתן עם בתו ולתת לו את המתכון של מאפה מיוחד: השושו. הוא קרא לו על שם העיטוש שבגד בו. כיום ניתן לראות דמות של אל טארלה מדי שנה במהלך חגיגות האביב כאשר עותק הפסל שלו מוקם במקום בו אירח את תושבי ג'ירונה.
תהלוכת שוּשוּ הפופולרית

הקרן "Fundació Oncolliga Girona" וממשלת ג'ירונה מארגנים את התהלוכה הפופולרית Marxa del Xuixo. זוהי תהלוכה בה משתתפת כל המשפחה ומטיילת ברחובות ג'ירונה כדי לגלות את הסביבה הטבעית של העיר. לאחר ההליכה המשתתפים מקבלים שושו שהוכן על ידי מועצת הקונדיטורים של ג'ירונה.
הערות שוליים

1 2  "Girona 'xuixo'". gastroteca.cat. נבדק ב-19 ביוני 2016. {{cite web}}:  (עזרה)
↑  Brannigan, Ann Marie (6 בנובמבר 2014). "Traditional Catalan desserts and sweets: eat like a local in Barcelona". runnerbeantours.com. נבדק ב-20 ביוני 2016. {{cite web}}:  (עזרה)
↑  Paula (16 בנובמבר 2015). "Traditional Catalan recipes: Xuixos". shbarcelona.com. 19 June 2016 {{cite web}}:  (עזרה)
שנים עשר ענבי המזל

מגדל הפעמונים בכיכר פוארטה דל סול
שנים עשר ענבי המזל (בספרדית: Las doce uvas de la suerte) הוא שמו של מנהג ספרדי לערב השנה החדשה, 31 בדצמבר. לפיו אוכלים ענב אחד לאחר כל צלצול פעמון של שעון המבשר על תחילתה של השנה החדשה. על פי המסורת מביא מעשה זה לשנה של שגשוג. בחלק מן המקומות מאמינים גם שמנהג זה דוחה רוע ומבריח מכשפות.
ראשיתו של המנהג היא לכל הפחות בשנת 1895, אך הוא התקבע בשנת 1909. בסוף אותה שנה עודדו אותו מגדלי ענבים מאליקנטה, אשר ביקשו להביא למכירה מוגברת של ענבים מבציר טוב במיוחד.
המנהג מקושר גם למגדל הפעמונים בכיכר פוארטה דל סול במדריד, שצליליו מסמנים בספרד את בוא השנה החדשה.
המנהג אומץ גם במקסיקו, בארצות אחרות באמריקה הלטינית, בפיליפינים (שהיו בעבר תחת שלטון ספרדי) ובקהילות היספניות בארצות הברית.
תמרה טראובמן

| --- | --- |
אין תמונה חופשית
 לידה:  1974 (בת 50 בערך) צ'ילה 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  הארץ 
 פרסים והוקרה:  פרס פראט (2006) 
 קישורים חיצוניים
 www.tamara-jewelry.com
 
תמרה סנטוס טראובמן (נולדה ב-1974) היא עיתונאית ומעצבת תכשיטים. הייתה הכתבת לענייני השכלה גבוהה של עיתון "הארץ", כלת פרס פראט לתקשורת לנושאי סביבה מטעם מרכז השל בשנת 2006.
ביוגרפיה

תמרה טראובמן נולדה בסנטיאגו בירת צ'ילה, בעקבות עליית הדיקטטורה הצבאית בצ'ילה, ומשטר הטרור שהנהיג אוגוסטו פינושה עלתה עם אמה לישראל.
גדלה בקיבוץ מגידו בעמק יזרעאל, מתגוררת בתל אביב מאז היותה בת 16. עסקה בפעילות אקטיביסטית פוליטית. למדה מדעי החיים באוניברסיטה העברית ואחרי כן לימודי נשים ומגדר בתוכנית על שם ויקי שירן במכללת בית ברל. בראשית דרכה העיתונאית כתבה במקומון "מלאבס" של רשת שוקן וב"דבר ראשון".
טראובמן כתבה בעיתון "הארץ" משנת 1998 עד לשנת 2009. בתחילה כתבה בנושאי בריאות ומדע ומאז שנת 2004 היא הכתבת לענייני השכלה גבוהה של העיתון. במסגרת זאת כתבה הרבה על אי-שוויון ואפליית נשים, מזרחים וערבים במערכת ההשכלה הגבוהה. אחדות מכתבותיה התפרסמו בעיתון הגארדיאן וב-Center for Public Integrity.
ערכה סדרת תחקירים שחשפו את תנאי הגידול של בעלי החיים במשקים החקלאים והסבל הכרוך בתעשיית הבשר. בסדרת תחקירים בולטת נוספת, ביחד עם יולי חרומצ'נקו היא בחנה את מאחורי הקלעים של תעשיית המזון שאנו אוכלים, ממה הוא עשוי והפער העצום בין השיווק והדימויים שיוצרת התעשייה לבין האופן שבו מכינים את המזון בפועל ומה מכניסים אליו. במסגרת זאת הצביעו על חיבורים כלכליים, תעשייתיים ופוליטיים לתעשיית המזון ושילובה בגלובליזציה. סדרה זו זיכתה אותן בפרס פראט לשנת 2006.
לאחר פרישתה מעיתון הארץ החלה לעסוק בעיצוב תכשיטים.
בשנת 2017, הגישו יחד עם אמה לילי טראובמן ודניאל סילברמן עתירת חופש מידע לגילוי קשריה של מדינת ישראל עם משטר פינושה. בעקבות העתירה נחשף הסחר בנשק של ישראל עם משטר פינושה בצ'ילה.
הערות שוליים

↑   איילת שני, לילי טראובמן: לא אשקוט עד שאגרום לישראל להודות בקשרים עם משטר פינושה, באתר הארץ, 29 באוקטובר 2015
↑  פראט, פרס, באתר העין השביעית
↑  מיטל שרעבי, ‏הסטייל, התמיכה בעסקים מקומיים והאיכות  – שווה לרכוש אופנה ישראלית, באתר מעריב אונליין, 7 בנובמבר 2020
↑  איתי מק, הסירחון של בית אלפא בשירות משטרים רודניים, באתר "שיחה מקומית", 31 באוקטובר 2017
↑  ג'ון בראון, לראשונה: מסמכים ישראלים חושפים את הסחר בנשק של ישראל עם משטר פינושה בצ'ילה, באתר הארץ, 22 ביוני 2017
| --- | --- |
בקרת זהויות :  NLI: 987007284469405171  VIAF: 298169439   WorldCat (עם VIAF): 298169439
שלישי ורביעי לטומאה

| --- | --- |
 מקרא:  ספר ויקרא, פרק ז', פסוק י"ט
 משנה:  משנה, מסכת סוטה, פרק ה', משנה א'
 תלמוד בבלי:  תלמוד בבלי, מסכת פסחים, דף י"ח
 משנה תורה:  הלכות טומאת אוכלין
 שולחן ערוך:  אין
 
בהלכות טומאה וטהרה, שלישי לטומאה הוא דרגת הטומאה הקיימת מדין תורה באוכלים ומשקים שהם תרומה או קודש שנטמאו משני לטומאה. "שלישי לטומאה" מטמא רק קודש להיות רביעי לטומאה. רביעי לטומאה לא מטמא שום דבר להיות "חמישי לטומאה" למעט מי אפר פרה אדומה.
מקור ההלכה > לפי רבי יוסי

לפי רבי יוסי שלישי לטומאה נלמד מהפסוק הבא:
וְהַבָּשָׂר אֲשֶׁר יִגַּע בְּכָל טָמֵא לֹא יֵאָכֵל בָּאֵשׁ יִשָּׂרֵף:
.
מכאן אנו למדים, שכל בשר קודש הנוגע בשני לטומאה הנקרא "טמא", נטמא גם הוא ונהפך ל"שלישי לטומאה". אבל הוא לא יטמא דבר אחר לעשותו רביעי לטומאה שכן הוא עצמו אינו נקרא טמא.
ומנין אנו יודעים רביעי לטומאה? על כך יש קל וחומר: ומה מחוסר כפורים, - שמותר בתרומה פסול בקודש, שלישי לטומאה, שפסול בתרומה אינו דין שיעשה רביעי בקודש?!
קל וחומר זה, אינו מסוגי הקל וחומר הרגילים, האומרים שכל מה שישנו ב"קל" ישנו ב"חומר". שכן בקל וחומר ישנן שתי סברות: האחת היא, שכל מה שישנו בקל ישנו בחומר, והשני הוא שעל החומר להיות לכל הפחות בדרגה אחת יותר מה"קל". על כך ישנו כלל אחר, האומר "דיו לבא מן הדין להיות כנידון", שאין ללמוד מהקל וחומר, שיהיה דין ה"חומר" יותר מדין ה"קל".
אם כי, ישנה מחלוקת בכללי ה"קל וחומר", מה יהיה באופן שהסברא הראשונה, שכל מה שיש בקל ישנו ב"חומר", אינו מלמד אותנו מאומה שכן את הדין שניתן ללמוד מה"קל וחומר", אנו יודעים ממקור אחר, כמו פסוק מפורש, למשל. באופן כזה ישנה מחלוקת האם אז ניתן ללמוד מה"קל וחומר" את הדין הנלמד מהסברא השנייה שעל החומר להיות בדרגה אחת יותר מה"קל", ומסקנת הגמרא היא שאז אומרים את הדין הנלמד מהסברא השנייה, ולא מגבילים אותו בטענה "דיו לבא מן הדין להיות כנידון".
מכיוון שכך, סובר רבי יוסי, שמכיוון שדין טומאת שלישי לטומאה, אינו זקוק לקל וחומר שהרי יש עליו פסוק, יש ללמוד מהקל וחומר שיש גם דין "רביעי לטומאה".
מקור ההלכה > לפי רבי עקיבא

לפי רבי עקיבא שלישי לטומאה נלמד מהפסוקים הבאים:
וְכָל כְּלִי חֶרֶשׂ אֲשֶׁר יִפֹּל מֵהֶם אֶל תּוֹכוֹ כֹּל אֲשֶׁר בְּתוֹכוֹ יִטְמָא וְאֹתוֹ תִשְׁבֹּרוּ:
.
שיטת רבי עקיבא היא, ששני עושה שלישי גם בחולין. רבי עקיבא דורש את האמור בפסוק "יִטְמָא" למשמעות האחרת, המשתמעת מתוך אותה המילה עצמה רק בנקודות אחרות - "יְטַמֵא", כלומר המשקה שבתוכו מטמא אוכל אחר טומאת אוכלין.
מכאן אנו למדים, שגם בשר קודש הנוגע בשלישי לטומאה הנקרא "טמא", נטמא גם הוא וממילא נהפך ל"רביעי לטומאה". אבל הוא לא יטמא דבר אחר לעשותו חמישי לטומאה שכן הוא עצמו אינו נקרא טמא.
רבי עקיבא אינו סבור שהקל וחומר של רבי יוסי נכון, מטעמיו שלו.
הערות שוליים

↑  תלמוד בבלי, מסכת סוטה, דף כ"ט, עמוד א' מקל וחומר; אם כי לפי הרמב"ם זה רק מדרבנן. משנה תורה לרמב"ם, הלכות שאר אבות הטומאות, פרק י', הלכה ט'
↑  תלמוד בבלי, מסכת פסחים, דף י"ח, עמוד ב' - יט א.
↑  בתלמוד בבלי, מסכת בבא קמא, דף כ"ה, עמוד א'.
↑  אין הכוונה לטומאת משקין אחרת, שכן קיים כלל "לא מצינו טומאה שעושה כיוצא בה", אין טומאה אחת עושה טומאה שנייה כמותה, ולכן לא ייתכן שמשקה יטמא משקה אחר באותה טומאה עצמה. (תלמוד בבלי, מסכת פסחים, דף י"ח, עמוד א', תלמוד בבלי, מסכת חולין, דף ל"ג, עמוד ב', תלמוד בבלי, מסכת סוטה, דף כ"ז, עמוד ב'
↑  ראו רש"י שם  י"ט ע"א, ד"ה אלא רבי עקיבא
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
תקוות גדולות (סדרה, 1981)

| --- | --- |

 מבוסס על:  תקוות גדולות 
 סוגה:  דרמה תקופתית
 כותבים:  ג'יימס אנדרו הול עיבוד לרומן מאת צ'ארלס דיקנס
 בימוי:  ג'וליאן אמייס (אנ')
 שחקנים:  ג'רי סאנדקוויסט ג'ואן היקסון סטרטפורד ג'ונס
 פסקול:  פול ריד (אנ')
 ארץ מקור:  בריטניה בריטניה
 שפות:  אנגלית
 מספר פרקים:  12
 הפקה
 מפיק:  בארי לטס
 אורך פרק:  30 דקות
 שידור
 רשת שידור:  BBC One
 תקופת שידור מקורית:  4 באוקטובר 1981 – הווה
 קישורים חיצוניים
 דף התוכנית ב-IMDb
 
תקוות גדולות (באנגלית: Great Expectations) היא מיני סדרה בת 12 חלקים משנת 1981, עיבוד טלוויזיוני של לרומן "תקוות גדולות" מאת צ'ארלס דיקנס. את הסדרה ביים ג'וליאן אמייס ואת התסריט ג'יימס אנדרו הול.
צוות השחקנים

ג'רי סאנדקוויסט - פיפ
ג'ואן היקסון - מיס האווישם
סטרטפורד ג'ונס - אייבל מגוויץ'
פיליפ ג'וזף - ג'ו גרג'רי
שרה-ג'יין וארלי - אסטלה
דרק פרנסיס - ג'אגרס
קולי ג'יוונס - מר ומיק
טים מונרו - הרברט פוקט
לינל הפט - אורליק
פיטר ויטברד - קומפייסון
כריסטין אבסלום - בידי
איאן אורמסבי-נוקס - בנטלי דרמל
ג'ון סטרטון - הדוד פאמבלצ'וק
מרג'ורי ייטס - גברת ג'ו גרג'רי
פטסי קנזיט - אסטלה הצעירה
פיטר בנסון - מר וופסל
מלני יוז - קלרה ברלי
קולין מאייס - הנער של טראב
גרהם מק'גארת' - פיפ (בגיל 9)
פול דייוויס פרואלס - פיפ (בגיל 12)
טוני סימפסון - אביו הזקן של ומיק
ג'נט הנפריי - קאמילה
אנט בדלנד - פלופסון
שון ליווינגסטון

| --- | --- |

ליווינגסטון בשנת 2016
 לידה:  11 בספטמבר 1985 (בן 39) פאוריה שבאילינוי
 עמדה:  רכז
 גובה:  2.01 מטרים
 מספר:  34
 דראפט:  בחירה רביעית, 2004 לוס אנג'לס קליפרס
 קבוצות כשחקן
 2004–2008   2008–2009   2009   2009   2010   2010–2011   2011–2012   2012   2012–2013   2013–2014   2014–2019:  לוס אנג'לס קליפרס   מיאמי היט   טלסה 66'   אוקלהומה סיטי ת'אנדר   וושינגטון ויזארדס   שארלוט בובקאטס   מילווקי באקס   יוסטון רוקטס   קליבלנד קאבלירס   ברוקלין נטס   גולדן סטייט ווריורס
 הישגים כשחקן
 3 זכיות באליפות ה-NBA ‏(2015, 2017, 2018)‏
שון פטריק ליווינגסטון (באנגלית: Shaun Patrick Livingston; נולד ב-11 בספטמבר 1985 בפאוריה, אילינוי) הוא כדורסלן עבר אמריקאי.
ראשית חייו

ליווינגסטון נולד בפאוריה שבאילינוי. בבית הספר היסודי הוא הוביל את נבחרתו בזכיות באליפות בין השנים 1999–2000. ליווינגסטון החל לשחק כדורסל תחרותי בתיכון. אחרי שנתיים בתיכון ריצ'וודס עבר ליווינגסטון לתיכון פאוריה, שם הוביל את נבחרתו לזכייה באליפות בין השנים 2003–2004. בשנת 2004 שיחק ליווינגסטון במשחק מקדונלד'ס אול-אמריקן, ובאותה שנה הוא זכה בתואר מר אילינוי.
קריירה > לוס אנג'לס קליפרס (2004–2008)

לאחר שסיים את לימודיו בתיכון ויתר ליווינגסטון על הירשמות למכללה, ובמקום זאת הלך ישירות לדראפט ה-NBA. הוא נבחר במקום הרביעי בדראפט ה-NBA 2004 בידי לוס אנג'לס קליפרס. ליווינגסטון נחשב גבוה יחסית לעמדת הרכז בה הוא משחק במקור, ובגלל נוכחותו של סם קאסל בעמדה זו את רוב הדקות שלו הוא קיבל בעמדת הקלע. בעונתו הראשונה בקליפרס העמיד ממוצעים של 7.4 נקודות עם 5.0 אסיסטים והוסיף שיא קריירה של 1.1 חטיפות בממוצע למשחק. בחודש אפריל הוא זכה בתואר רוקי החודש באזור המערב.
בעונתו השנייה בקליפרס היה שותף לאחת העונות המוצלחות בהיסטוריה של המועדון. ממוצעיו האישיים לעומת זאת ירדו ועמדו על 5.8 נקודות עם 4.5 אסיסטים בממוצע למשחק. בשתי העונות הראשונות בקריירה שלו שיחק ליווינגסטון 91 משחקים בלבד מתוך 164 המשחקים של קבוצתו. בפלייאוף של אותה עונה קלע ליווינגסטון 7.5 נקודות עם 4.8 אסיסטים ו-4.7 ריבאונדים בממוצע למשחק.
עונת 2006/2007 הייתה עונתו הטובה ביותר בקריירה עד אז. בעונה זו הוא השיג ממוצעים שהם שיאי הקריירה שלו, והם: 9.3 נקודות, 5.1 אסיסטים, 3.4 ריבאונדים, 1.1 חטיפות (השוואת שיא), 0.5 חסימות, 313% אחוזים מהשלוש, 31 פתיחות בחמישייה ו-29.8 דקות בממוצע למשחק. ב-23 בפברואר שבר ליווינגסטון את שיא האסיסטים שלו כשמסר 14 במשחק נגד גולדן סטייט ווריורס. למרות עונתו הטובה הוא נפצע ושיחק בה 54 משחקים בלבד.
ליווינגסטון סבל מפציעות לכול אורך שלוש העונות הראשונות שלו בליגת ה-NBA. בעקבות ריבוי הפציעות הוא פספס 145 משחקים מתוך 246 משחקים של קבוצתו. הפציעה החמורה ביותר ארעה ב-26 בפברואר 2007, במהלך משחק נגד שארלוט בובקאטס, עת נפצע ליווינגסטון פציעה חמורה בברכו השמאלית. בסיום עלייה לצעד וחצי, ליווינגסטון נחת בצורה רעה על הרצפה, החליק וסובב פיקת הברך שלו. כתוצאה מכך ארבע רצועות הברך – שתי הרצועות הצולבות, המינסקוס והרצועה המדיאלית – נקרעו, עצמות רבות נפגעו והפיקה עצמה נשברה. הפציעה הייתה כה נדירה שערוץ ESPN ששידר אותה הזהיר את הצופים מהקיצוניות שלה.
הפציעה מנעה ממנו לשחק לחזור בעונת 2006/2007 וכן בעונה שלאחריה. ב-16 ביוני 2008 אישרו הרופאים לליווינגסטון לחזור למגרשים. בסיום עונת 2007/2008 נגמר חוזהו עם הקליפרס והם החליטו שלא לחדש אותו.
קריירה > נדידה בליגה (2008–2014)

ב-3 באוקטובר 2008 חתם ליווינגסטון במיאמי היט על חוזה לשנתיים. במהלך עונת 2008/2009 שיחק 4 משחקים בלבד. ממוצעיו היו הנמוכים ביותר בקריירה שלו עד אז, כשקלע 2.3 נקודות עם 1.0 אסיסטים בממוצע למשחק. ב-7 בינואר 2009 הועבר לממפיס גריזליס בטרייד, אך שוחרר מבלי לשחק אף משחק.
ב-7 במרץ 2009 חתם ליווינגסטון בטולסה 66' (מליגת הפיתוח של ה-NBA), ששייכת לקבוצת ה-NBA אוקלהומה סיטי ת'אנדר. לאחר מספר שבועות חתם ליווינגסטון בת'אנדר, בהם שיחק בעונת 2008/2009 8 משחקים וקלע 7.8 נקודות עם 2.0 אסיסטים בממוצע למשחק. בעונתו השנייה באוקלהומה שיחק 10 משחקים בלבד בהם קלע את ממוצע הנקודות הנמוך ביותר בקריירה שלו, כשקלע 1.0 עם 1.3 אסיסטים בממוצע למשחק.
ב-22 בדצמבר 2009 שוחרר ליווינגסטון מהת'אנדר. ב-26 בפברואר 2010 חתם על חוזה לשבוע אחד בוושינגטון ויזארדס. בהמשך החוזה הוארך עד לסיום העונה. הוא הספיק לשחק בוויזארדס 26 משחקים, בהם קלע 9.2 נקודות עם 4.4 אסיסטים בממוצע למשחק, בנוסף, בסוף אותה עונה, קלע שיא קריירה של 24 נקודות נגד בוסטון סלטיקס.
ב-20 ביולי 2010 חתם ליווינגסטון בשארלוט בובקאטס לשנתיים הבאות. בעונה הראשונה שיחק 73 משחקים, שבהם שיחק 17.3 דקות, וקלע 6.6 נקודות למשחק.
ב-23 ביוני 2011 עבר בטרייד למילווקי באקס, בטרייד משולש שכלל גם את הסקרמנטו קינגס והשארלוט. בעונה זו, שהייתה עונה מקוצרת, שיחק 58 משחקים וקלע 5.5 נקודות למשחק בלבד.
ב-26 ביוני 2012, נשלח בטרייד ליוסטון רוקטס ומייד נחתך. ב-15 בנובמבר חתם שוב בוושינגטון, אך קלע 3.7 נקודות בלבד ונחתך ב-23 בדצמבר. אחרי יומיים חתם בקליבלנד קאבלירס, שם פתח 12 פעמים בחמישייה וסיים את העונה עם ממוצע של 7.2 נקודות ו-3.6 אסיסטים.
ב-11 ביולי 2013 חתם ליווינגסטון בברוקלין נטס, שם חזר לעמדת הרכז הראשון ופתח בחמישייה 54 פעמים, הכמות הגבוהה בקריירה. הוא סיים את העונה עם 8.3 נקודות והגיע עם הקבוצה לפלייאוף לראשונה מאז עונת 2005/2006, שם קבע שיא קריירה לממוצע נקודות בפלייאוף עם נקודות 9.7 למשחק.
קריירה > גולדן סטייט ווריורס (2014–2019)

ב-11 ביולי 2014 חתם ליווינגסטון על חוזה בגולדן סטייט ווריורס. בעונתו הראשונה שיחק 78 משחקים, מספר המשחקים הגבוה בקריירה שלו. אף על פי שחזר לעלות למשחק מהספסל, כרכז המחליף של סטפן קרי, לליווינגסטון היה חלק לא מבוטל בזכייה של גולדן סטייט באליפות לאחר שניצחה 4–2 בגמר את קליבלנד קאבלירס. בעונה זו שיחק כ-18 דקות למשחק בעונה הסדירה ובפלייאוף.
בעונת 2015/2016, היה שותף בשבירת השיא הקבוצתי לפתיחה הטובה בהיסטוריה, 24–0, ובהמשך העונה בקביעת שיא הניצחונות לעונה אחת. בשני הסיבובים הראשונים של פלייאוף 2016, עקב פציעה של סטפן קרי, עבר ליווינגסטון באופן זמני לעמדת הרכז הראשון והיה מרכיב חשוב בהצלחת הקבוצה להגיע לגמר ה-NBA. במשחק הראשון בגמר הפלייאוף היה ליווינגסטון איש המשחק בניצחון הווריורס על קליבלנד קאבלירס, וקבע שיא קריירה אישי למשחק בפלייאוף, עם 20 נקודות. בהמשך הסדרה כבר הובילה גולדן סטייט 3–1, אך הפסידה בשלושת המשחקים הבאים ולא הצליחה לזכות באליפות שנייה ברציפות.
בעונות 2017 ו-2018 המשיך ליווינגסטון להציג יכולת יציבה כרכז המחליף של הווריורס, וזכה עמה בשתי אליפויות NBA נוספות.
ב-10 ביולי 2019, לאחר 5 שנים שכללו 3 אליפויות ו-5 העפלות רצופות לגמר, ליווינגסטון והווריורס הגיעו לסיכום על התרת חוזהו בקבוצה. ב-13 בספטמבר הודיע ליווינגסטון על פרישתו ממשחק, בגיל 34.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | ל.א. קליפרס | 30 | 15 | 27.1 | 0.414 | 0.000 | 0.746 | 3.0 | 5.0 | 1.1 | 0.4 | 7.4 |
| 2005/2006 | ל.א. קליפרס | 61 | 14 | 25.0 | 0.427 | 0.125 | 0.688 | 3.0 | 4.5 | 0.8 | 0.5 | 5.8 |
| 2006/2007 | ל.א. קליפרס | 54 | 31 | 29.8 | 0.463 | 0.313 | 0.707 | 3.4 | 5.1 | 1.1 | 0.5 | 9.3 |
| 2008/2009 | מיאמי | 4 | 0 | 10.3 | 0.375 | 0.000 | 0.750 | 0.5 | 1.0 | 0.5 | 0.0 | 2.3 |
| 2008/2009 | אוקלהומה סיטי | 8 | 1 | 23.8 | 0.538 | 0.000 | 1.000 | 3.3 | 2.0 | 0.6 | 0.2 | 7.8 |
| 2009/2010 | אוקלהומה סיטי | 10 | 0 | 13.0 | 0.313 | 0.000 | 0.000 | 2.0 | 1.3 | 0.5 | 0.2 | 1.0 |
| 2009/2010 | וושינגטון | 26 | 18 | 25.6 | 0.535 | 0.000 | 0.875 | 2.2 | 4.5 | 0.5 | 0.4 | 9.2 |
| 2010/2011 | שארלוט | 73 | 0 | 17.3 | 46.6 | 0.250 | 0.864 | 2.0 | 2.2 | 0.6 | 0.4 | 6.6 |
| 2011/2012 | מילווקי | 58 | 27 | 18.8 | 46.9 | 0.667 | 0.785 | 2.1 | 2.1 | 0.5 | 0.3 | 5.5 |
| 2012/2013 | וושינגטון | 17 | 4 | 18.8 | 36.4 | .000 | 1.000 | 2.2 | 2.2 | 0.6 | 0.1 | 3.7 |
| 2012/2013 | קליבלנד | 49 | 12 | 23.2 | 50.7 | .000 | .843 | 2.5 | 3.6 | 0.8 | 0.6 | 7.2 |
| 2013/2014 | ברוקלין | 76 | 54 | 26.0 | 48.3 | .167 | .827 | 3.2 | 3.2 | 1.2 | 0.4 | 8.3 |
| 2014/2015 | גולדן סטייט | 78 | 2 | 18.8 | 50.0 | .000 | .714 | 2.3 | 3.3 | .6 | .3 | 5.9 |
| 2015/2016 | גולדן סטייט | 78 | 3 | 19.5 | 0.536 | 0.167 | 0.860 | 2.2 | 3.0 | 0.7 | 0.3 | 6.3 |
| 2016/2017 | גולדן סטייט | 76 | 3 | 17.7 | .547 | .333 | .700 | 2.0 | 1.8 | .5 | .3 | 5.1 |
| 2017/2018 | גולדן סטייט | 71 | 7 | 15.9 | 0.501 | 0.000 | 0.820 | 1.8 | 2.0 | 0.5 | 0.3 | 5.5 |
| 2018/2019 | גולדן סטייט | 64 | 0 | 15.1 | 0.519 | 0.000 | 0.784 | 1.8 | 1.8 | 0.5 | 0.4 | 4.0 |
| קריירה |  | 833 | 191 | 20.6 | 0.486 | 0.178 | 0.794 | 2.4 | 3.0 | 0.7 | 0.4 | 6.3 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006 | קליפרס | 12 | 0 | 27.7 | 0.474 | 1.000 | 0.810 | 4.7 | 4.8 | 0.6 | 0.5 | 7.5 |
| 2014 | ברוקלין | 12 | 10 | 27.1 | 0.512 | 1.000 | 0.730 | 3.5 | 3.3 | 0.4 | 0.4 | 9.7 |
| 2015 | גולדן סטייט | 21 | 0 | 17.9 | 0.532 | 0.000 | 0.840 | 2.4 | 1.8 | 0.4 | 0.2 | 5.0 |
| 2016 | גולדן סטייט | 24 | 7 | 21.4 | 0.488 | 0.000 | 0.865 | 3.2 | 3.3 | 0.5 | 0.2 | 8.2 |
| 2017 | גולדן סטייט | 14 | 0 | 15.7 | 0.576 | 0.000 | 0.714 | 2.1 | 1.4 | 0.4 | 0.1 | 5.2 |
| 2018 | גולדן סטייט | 21 | 0 | 17.2 | 0.536 | 0.000 | 0.880 | 2.2 | 1.5 | 0.3 | 0.0 | 6.7 |
| 2019 | גולדן סטייט | 22 | 2 | 14.6 | 0.453 | 0.000 | 0.840 | 1.4 | 1.4 | 0.5 | 0.2 | 4.0 |
| קריירה |  | 126 | 19 | 19.4 | 0.507 | 0.286 | 0.819 | 2.6 | 2.4 | 0.4 | 0.2 | 6.4 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  יהונתן אליהו‏, דריסת רגל: הקאמבק המרגש של שון ליבינגסטון לקדמת הבמה ב-NBA, באתר וואלה, 16 ביוני 2015
↑  שי לוי, ‏שון ליבינגסטון חוזר למגרשים: חתם במיאמי היט, באתר ONE‏, 4 באוקטובר 2008
↑   אלעד זאבי, גמר ה-NBA: שון ליווינגסטון איחה את השברים, ועזר לגולדן סטייט לשבור את קליבלנד, באתר הארץ, 3 ביוני 2016
ליווינגסטון במדי וושינגטון ויזארדס, 2010
שריר סוגר

| --- | --- |

 שיוך:  שריר, fascicular architecture of muscle, ישות אנטומית מסוימת 
 מזהים
 לטינית (TA98):  sphincter 
 טרמינולוגיה אנטומיקה:  A04.0.00.028 
 TA2 (2019):  1992 
 FMA:  75004 
 מערכת השפה הרפואית המאוחדת:  C1184461 
 
שריר סוגר הוא שריר שלד עגול שמכווץ ומרפה פתח בגוף של בעלי חיים רבים. ישנם למעלה מ-60 סוגי שרירי סוגר בגוף האדם, חלקם מיקרוסקופים, כמו מיליוני הסוגרים הקדם-נימיים (אנ'). הסוגרים נרפים במוות, ולעיתים קרובות משחררים נוזלים וצואה.
תפקוד

כל שריר סוגר קשור לפתח שהוא מקיף. כל עוד שריר הסוגר מכווץ, אורכו מתקצר והפתח מכווץ. הרפיה של השריר גורמת להתארכותו, פותחת את הפתח ומאפשרת מעבר של נוזלים, מוצקים או גזים.
שריר זה ניכר, למשל, בפתח הנשימה של יונקים ימיים רבים.
סוגרים רבים משמשים מדי יום במהלך העיכול הרגיל. לדוגמה, סוגר הוושט התחתון השוכן בחלק העליון של הקיבה, סגור רוב הזמן, מונע מחומצות קיבה לעלות אל תוך הוושט, אך נפתח כדי לאפשר למזון שנאכל לעבור.
סיווגים

ניתן לסווג עוד יותר את הסוגרים לספינקטרים פונקציונליים ואנטומיים:
לסוגרים אנטומיים יש עיבוי שריר מקומי ולעיתים קרובות מעגלי כדי להקל על פעולתם כסוגר.
לסוגרים פונקציונליים אין עיבוי שריר מקומי והם פועלים באמצעות התכווצות שרירים חיצונית או פנימית.
קיימים סוגרים שניתן לשלוט בהם באופן רצוני ואחרים שפועלים גם באופן לא רצוני:
סוגרים רצוניים נשלטים על ידי מערכת העצבים הסומטית.
סוגרים בלתי רצוניים נשלטים על ידי מערכת העצבים האוטונומית.